Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: (VI. 8.) MKM rendelet 7. számú mellékletében, a 10/1994. (V. 13.) MKM rendelet 4. számú mellékletében és a 14/1994.
Paragraph Index: 1341

(VI. 8.) MKM rendelet 7. számú mellékletében, a 10/1994. (V. 13.) MKM rendelet 4. számú mellékletében és a 14/1994. (VI. 24.) MKM rendelet 4. számú mellékletében meghatározott eszközök, felszerelések beszerzésére fordítható. A közalapítvány e forrás felhasználásának szakmai elveiről megállapodást köt az Oktatási Minisztériummal. ac) A támogatás 20%-a kizárólag az iskolai, kollégiumi, pedagógiai intézeti könyvtárak állománygyarapítására, a közoktatási intézmények könyvtárainak, könyvtárszobáinak fejlesztésére fordítható. A támogatás folyósításától számított tizenöt napon belül a megyei, illetve a fővárosi önkormányzatnak intézkednie kell a közalapítványhoz történő átutalásról. A közalapítványnak az éves támogatási összeg felhasználására vonatkozóan, mindhárom cél vonatkozásában feladat- és ehhez kapcsolódó pénzügyi tervet kell készítenie, amely az elszámolás alapja. A közalapítvány működtetését más (saját) forrásokból kell biztosítani, erre a célra a támogatás nem fordítható. Az igénybe vett támogatás elszámolása a normatív hozzájárulásokkal azonos eljárás keretében történik a közalapítványnál a költségvetési évben e jogcímen — a megfelelő felhasználási arányok szerint — vállalt kötelezettségek és jogszerűen elszámolt költségek figyelembevételével. A közalapítványnak a megyei (fővárosi) önkormányzat részére a támogatás felhasználását dokumentálni kell. A kitűzött feladatok lebonyolításához (pályázati kiírás, kiértékelés, a támogatás kiutalása és egyéb szervezési feladatokra) a rendelkezésre álló összegek maximum 2%-a használható fel.

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes